റോഡുകള് സഞ്ചാരയോഗ്യമാക്കണം: മര്ച്ചന്റ്സ് അസോ. തൊടുപുഴ: നഗരത്തിലെ റോഡുകള് സഞ്ചാരയോഗ്യമാക്കണമെന്ന് മര്ച്ചന്റ്സ് അസോസിയേഷന് യോഗം ആവശ്യപ്പെട്ടു. കല്നടയാത്രക്കാരും ഇരുചക്ര വാഹന യാത്രികരും പ്രധാന റോഡുകളിലെ കുഴികളില് വീണു പരിക്കേല്ക്കുന്നത് നിത്യ സംഭവമാണ്. ടൈലുകള് പാകിയ റോഡുകളില് അവ പാകുന്നതിലെ അശാസ്ത്രീയത മൂലം ടൈലുകള് അവസാനിക്കുന്ന ഇടങ്ങളില് വലിയ കുഴികള് രൂപപ്പെട്ടിരിക്കുന്നു. മഴയത്ത് ഈ കുഴികളില് വെള്ളം നിറഞ്ഞും അപകടങ്ങള് സംഭവിക്കുന്നുണ്ട്. സ്കൂളുകളും മറ്റും തുറക്കാനിരിക്കെ റോഡുകളില് വാഹനങ്ങളുടെ എണ്ണം വര്ധിക്കും. ഇതോടെ തകര്ന്നു കിടക്കുന്ന റോഡുകളില് ഗതാഗതക്കുരുക്ക് വര്ധിക്കാനും ഇടയാക്കും. അടിയന്തരമായി റോഡുകള് നവീകരിച്ചു ഗതാഗതയോഗ്യമാക്കണമെന്ന് മര്ച്ചന്റ്സ് അസോസിയേഷന് സെക്രട്ടറിയേറ്റ് യോഗം ആവശ്യപ്പെട്ടു. പ്രസിഡന്റ് രാജു തരണിയില് അധ്യക്ഷത വഹിച്ചു.